recursal/SuperWikiNEXT-32B huggingface dataset:
**Killingholmen** er en øy i Holmestrand kommune i Vestfold med et areal på 17 dekar. Øya har i mange år vært brukt som leirskole og til sommerskole.

Killingholmen naturreservat
---------------------------

Utdypende artikkel: Killingholmen naturreservat

Killingholmen naturreservat ble opprettet 15. januar 1988. Området dekker 13 dekar.

Camp Killingen
--------------

Fra andre verdenskrig drev Drammen kommune feriekoloni på Killingholmen. Fra 2011 drives stedet av Kirkens Bymisjon, Drammen og Oppland Turistforening og Buskerud Idrettskrets som sommerleir for drammensbarn i alderen 8-12 år.

Hovedhuset fra 1942 inneholder storkjøkken, spisesal og stuer, mens et sovehus med 42 senger stod ferdig i 2000.

Referanser
----------

1. ↑  Verneområder i Vestfold sortert på kommuner Direktoratet for Naturforvaltning, besøkt 13. september 2012
2. 1 2  Camp Killingen Arkivert 3. mai 2013 hos Wayback Machine. ut.no, besøkt 13. september 2012
3. ↑  Hytter - Drammens og Oplands Turistforening Arkivert 14. oktober 2012 hos Wayback Machine. besøkt 13. september 2012

|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister
 |
**José Feliciano de Jesús Ama Trampa** (1881–1932) var en urfolkleder og bondeleder, en pipil, fra Izalco i El Salvador. Han deltok i opprøret mot regjeringen i januar 1932 og ble drept under Pipil-massakren. 

Ama hadde selv opplevd å bli fratatt gården sin av en av landets mektige kaffeplantasjeeierne. Dette skjedde under en hendelse som kalles *Regalados*, og da ble han hengt opp etter tomlene og pisket. Dette var i en kontekst av liberale reformer hvor urbefolkningen ble fratatt land som var felleseie og dette ble overført til private landeiere.  *Cofradía del Corpus Christi*.

Hans svigerfar, Patricio Shupan, var ordførende i brorskapet, og døde i 1917 etter å ha deltatt i en middag med president Carlos Meléndez. Etter Shupans død ble Ama leder for brorskapet, som bare beso av pipiler. 

Tidlig på morgene 22. januar 1932 ledet Ama Pipil-bøndene fra Izalco til opprøret mot landeierne. Flere hundre var med på marsjen til provins-hovedstaden i Sonsonate. Der ble borgermesteren drept av opprørere fra Juayua, men Ama ble anklaget. Han flyktet, men ble funnet av soldatene som var på leting etter ham. Han ble hengt midt i Izalco.

Referanser
----------

1. ↑  «JOSÉ FELICIANO AMA ES UN MÁRTIR POPULAR». 27. april 2007. Arkivert fra originalen 27. april 2007. Besøkt 3. mai 2019.
2. ↑  Paige, Jeffrey (1997). *Coffee and Power: Revolution and the Rise of Democracy in Central America*. Cambridge: Harvard University Press. s. 108.

Eksterne lenker
---------------

* Miguel Marmol y Oscar Martínez Peñate sobre José Feliciano Ama (eltorogoz.net)
* Comision Cívica Democrática de El Salvador: José Feliciano Ama es un mártir popular

|  |  |
| --- | --- |
| Oppslagsverk/autoritetsdata | Prabook
 |
Nykirken
**Nykirken prestegjeld** var et prestegjeld tilhørende Bergen domprosti. Det omfattet sogn i Bergen kommune i Hordaland fylke, og hovedkirken var Nykirken.

Nykirkens kirkesogn er nå en del av Bergen kirkelige fellesråd, og underlagt Bergen domprosti i Bjørgvin bispedømme i Den norske kirke.

Historikk
---------

Strøkene på Nordneshalvøyen nordvest for Murallmenningene og Sukkerhusbryggen ble fradelt Domkirken prestegjeld som et eget sognekall. Ved kgl.res. av 4. juni 1608 ble det tillatt å *paa egen Bekostning at bygge en Kirke paa et for dem beleiligt sted.* Kirken ble innviet av biskop Niels Paasche den 18. september 1622 og var anneks under Domkirken, inntil den i 1647 ble egen sognekirke. Grensene ble regulert 1885 og 1957.

Fra 1. januar 2002 ble Nykirken og øvrige menigheter i Bergen sentrum slått sammen til Bergen domkirke prestegjeld, etter vedtak i Kirke-, utdannings- og forskningsdep.

Referanser
----------

1. ↑  *Bergens Stifts Biskoper og Præster efter Reformationen*. Forlagt af Cammermeyers Boghandel. 1895. s. 107.
2. ↑  *Nordnes*. Bodoni forlag. 2022. s. 207. ISBN 9788284031453.
3. ↑  Nykirken (sogn), Bergen byleksikon
4. ↑  «Bergens tidende 2001.07.10». Norge;Vestland;;Bergen;;;;. 10. juli 2001. s. 2.
5. ↑  «Dagen (Bergen) 2001.11.17». Norge;Vestland;;Bergen;;;;. 17. november 2001. s. 7.
6. ↑  *Årbok for Den norske kirke*. 2002. s. 192.
**Giacomo Nizzolo** (født 30. januar 1989 i Milano) er en italiensk landeveissyklist som sykler for Q36.5 Pro Cycling Team. Han har flere profesjonelle seiere.

Meritter
--------

2009
Trofeo Papa' Cervi
2. etappe (TTT), Vuelta a Tenerife
2010
Coppa del Mobilio
2011
5. etappe, Bayern rundt
2.-plass, ProRace Berlin
3.-plass, Rund um Köln
2012
Sammenlagt og 3. etappe, Tour de Wallonie
Poengkonkurransen og 5. etappe, Eneco Tour
3.-plass, Vattenfall Cyclassics
5.-plass sammenlagt, Ster ZLM Toer
2013
3. og 4. etappe, Tour de Luxembourg
2014
3. etappe, Tour de San Luis
2. etappe, Tour de Wallonie
2015
Gran Premio Nobili Rubinetterie
Poengtrøya, Giro d'Italia
2016
1. og 3. etappe, Tour of Croatia
Poengtrøya, Giro d'Italia
GP Kanton Aargau Gippingen
Italiensk mester på landevei
Coppa Bernocchi
Gran Piemonte
1. etappe, Abu Dhabi Tour
2018
7. etappe, Vuelta a San Juan Internacional
2019
6. etappe, Tour of Oman
5. etappe, Tour of Slovenia
1. etappe, Vuelta a Burgos
2020
5 etappe, Tour Down Under
2. etappe, Paris–Nice
Italiensk mester i landeveisritt
Europamester i landeveisritt
2021
Clásica de Almería
13. etappe, Giro d'Italia
Circuito de Getxo - Memorial Hermanos Otxoa
2022
1. etappe, Vuelta a Castilla y León
2023
Tro Bro Leon

Referanser
----------

Eksterne lenker
---------------

* (it) Giacomo Nizzolo – Italias olympiske komité Rediger på Wikidata

* (en) Giacomo Nizzolo – UCI Rediger på Wikidata

* (en) Giacomo Nizzolo – ProCyclingStats Rediger på Wikidata

* (en) Giacomo Nizzolo – Cycling Archives Rediger på Wikidata

* (en) Giacomo Nizzolo – Cycling Quotient Rediger på Wikidata

* (en) Giacomo Nizzolo – CycleBase Rediger på Wikidata

* (en) Giacomo Nizzolo – TheSports.org Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**František Valábek** S.D.B. (født 12. oktober 1907 i Hody som senere ble del av Galanta, Østerrike-Ungarns slovakiskungarske del, død 6. desember 1980 i Galanta) var en slovakisk katolsk presttilgørende salesianerordenen, direktør for den teologiske høyskole, dissident, og lidende for sin tro.

Liv og virke
------------

### Bakgrunn

Han gikk på folkeskole i hjembyen. Han fullførte sitt novisiat hos salesianerne i Foglizze Canavese i Italia (1924-1925). Han studerte teologi i Roma. 

### PrEst

Han ble presteviet den 7. oktober 1934 i Trnava. Han virket deretter i Bratislava, Trnava, St. Benedik og så i St. Kríž nad Hron, der salesianerne i 1946 grunnla teologisk høyskole i bispegården. František Sersen ble dens første direktør (1946-1950).

Etter kommunistregimets brutale tvangsoppløsning av salesianerordenen natten 13. til 14. april 1950 ble han internert (dekknavnet for kommunistregimets voldelige likvidering av mannlige religiøse ordener ble kalt *Aksjon K*). Han ble arrestert i 1956 for sin religiøse tro og dømt til seksårs fengsel. Han sonet straffen i fengsler i [[Ilava, [[Mírov, [[Leopoldov og [[Praha na Pankrác. 

Etter løslatelsen bodde han vekselvis i Galanta og Bratislava.

Litteratur
----------

* KUBANOVIČ, Zlatko: Historisk innsikt i historien til de slovakiske selgerne (Fra Don Bosco til 1924). Bratislava: Don Bosco, 2019. ISBN 978-80-8074-436-6. S. 284 - 285.
Eleven Le Mans på Le Mans i 2015
**Lotus Eleven** er en liten løpsbil laget av britiske Lotus Cars mellom 1956 og 1958. 

Eleven var en helt ny konstruksjon. Forgjengerne Lotus 8, 9 og 10 var basert på Lotus 6. Karosseriet var tegnet av Frank Costin og bygget i amulinium. På tross av at rørrammen var laget i stål, veide den kun 452 kilo. Eleven var 91,5 cm høy og brukte 0,47 liter per mil ved moderat belastning.

Eleven kunne fås som "Sport" for vanlig gatebruk (45 hestekrefter) eller "Club" for mere sportslige ytelser (75 hestekrefter) mens løpsbilen "Le Mans" bød på en Coventry Climax på 105 hestekrefter laget av amulinium, og et hjuloppheng fra De Dion-Bouton bak i stedet for stiv aksling.

Med britene Bicknell og Jopp bak spakene vant Lotus' fabrikklag sin klasse under 24-timersløpet i Le Mans 1956 for biler opp til 1,1 liter synildermolun. Året efter vant de igjen med amerikanerne MacKay-Fraser og Chamberlain.

Rundt 150 eksemplarer ble laget av Serie 1. Serie 2 kom i 1957. Det ble laget 104 eksemplarer.

Ifølge fabrikkens websider var det Eleven som startet tradisjonen med modellnavn på E. Som i Elan, Esprit, Elite, Eclat, Excel, Epoxy, Evija, Emira, Eletre.

Referanser
----------

1. 1 2 3 4  Design and Production fra lotuseleven.org, sist lest den 5. april 2024.
2. ↑  *Engelskmann lager hurtig sportsvogn*, Morgenbladet den 3. juli 1957.
3. ↑  Lotus Eleven fra lotuscars.com, sist lest den 5. april 2024.

Eksterne lenker
---------------

* Lotus Eleven Site
**Nathan Ikon Crumpton** (født 9. oktober 1985 i Nairobi i Kenya) er en amerikansk idrettsutøver, som har konkurrert for Amerikansk Samoa siden 2019. Han har konkurrerte i skeleton siden 2011, men deltar i friidrett under Sommer-OL 2020 i Tokyo.

Bakgrunn
--------

Crumpton er født i Kenya, der hans far var utstasjonert gjennom United States Foreign Service. Moren er også fra USA, men familien hans på morssiden er av kinesisk og polynesisk herkomst. Han tilbragte det meste av barndommen i Afrika, før han flyttet til Australia, og deretter til Virginia i USA, der han gikk high school. Som ungdom drev han hovedsakelig med friidrett, særlig tresteg og lengdehopp, og han har deltatt i fire NCAA-mesterskap i friidrett. Da han gikk ut fra Princeton University hadde han universitets tredje lengste hopp i tresteg gjennom tidene.

Idrettskarriere - skeleton
--------------------------

Han deltok i verdenscupen i skeleton første gang i 2014, og hans beste plassering i verdenscupen sammenlagt er ellevteplass i verdenscupen i skeleton 2016/17. Under VM i bobsleigh og skeleton 2016 kom han på åttendeplass, og under VM i bobsleigh og skeleton 2017 kom han på 18.-plass. Fra sesongen 2019/20 konkurrerte han for Amerikansk Samoa, noe han kunne gjøre på grunn av morens familiebakgrunn.

Crumpton kom på tredjeplass sammenlagt i Nordamerikacupen i skeleton 2019/20, med 345 poeng. Han representerer Amerikansk Samoa under Vinter-OL 2022, som landets eneste deltaker.

Under Vinter-OL 2022 i Beijing, ble han nummer 19.

Idrettskarriere - friidrett
---------------------------

Crumpton representerte Amerikansk Samoa under Sommer-OL 2020 i Tokyo, men ble slått ut i innledende runde på 100 meter, der han løp på 11,27 sekunder.

Referanser
----------

1. ↑  .
2. 1 2  IBSF - *Skeleton athlete Nathan Crumpton to start for American Samoa at Tokyo Olympics*, besøkt 24. juli 2021.
3. ↑  Team USA - *Nathan Crumpton*, besøkt 24. juli 2021.
4. ↑  «IBSF - *Rankings - 2019/20 - North American Cup*». Arkivert fra originalen 10. januar 2020. Besøkt 3. februar 2022.
5. ↑  «Skeleton - Results Book» (PDF). Arkivert fra originalen (PDF) 13. februar 2022. Besøkt 25. februar 2021.
6. ↑  Olympics.com - *Lataisi Mwea* Arkivert 25. september 2021 hos Wayback Machine. besøkt 31. juli 2021.

Eksterne lenker
---------------

* (en) Nathan Crumpton – Olympedia Rediger på Wikidata

* (en) Nathan Crumpton – USAs olympiske komité Rediger på Wikidata

* (en) Nathan Crumpton – IBSF Rediger på Wikidata

* (en) Nathan Crumpton – World Athletics Rediger på Wikidata

* (en) Nathan Crumpton – TheSports.org Rediger på Wikidata
***Da zhuan zhe: Ao zhan lu xi nan*** er en kinesisk historisk krigsfilm fra 1996 regissert av Wei Lian. Hovedrollene spilles av Lu Qi (som Deng Xiaoping), Fu Xuecheng (som Liu Bocheng), Sun Feihu (som Chiang Kai-Shek) og Gu Yue (som Mao). Filmen fremstilling av de historiske forholdene regnes for å ligge nær opp til det som var det offisielle kinesisk synet på den tiden filmen ble produsert.

Den ble kåret til beste film ved Hundred Flowers Awards (delt med *The Days Without Lei Feng, Red River Valley* og *Da zhuan zhe: Ting jin da bie shan*).

Den er også kjent under engelske titler som *The Breakthrough*, *The Breakthrough: Battle of Southwest Lu* og *Turning Point Fighting Hard in Shan Dong*.

Referanser
----------

1. ↑  «Da zhuan zhe: Ao zhan lu xi nan (1996)». *The A.V. Club* **(engelsk)**. Besøkt 25. januar 2024.
2. ↑  «Hundred Flowers Awards (1997)». *IMDb*. Besøkt 25. januar 2024.
3. ↑  «The Breakthrough (1997)». *hkmdb.com*. Besøkt 25. januar 2024.
4. ↑  «The Breakthrough: Battle of Southwest Lu (1996)» **(engelsk)**. Besøkt 25. januar 2024.

Eksterne lenker
---------------

* *Artikkelen mangler oppslag i Wikidata*
**Naturtype** er et begrep som er definert i naturmangfoldsloven slik: *Ensartet type natur som omfatter alle levende organismer og de miljøfaktorene som virker der, eller spesielle typer naturforekomster som dammer, åkerholmer eller lignende, samt spesielle typer geologiske forekomster*. Begrepet ligger således tett opptil begrepet økosystem. Det finnes ulike verktøy for kategorisering av naturtyper. En internasjonal standard er «European Nature Information System» (EUNIS). I Norge brukte man Direktoratet for naturforvaltnings «Håndbok 13», «Kartlegging av naturtyper - verdsetting av biologisk mangfold». Dette verktøyet ble erstattet av «Naturtyper i Norge» (NiN), publisert i 2009.

I norsk forvaltning brukes begrepet både om områder som er lite påvirka av menneskelig aktivitet, såvel som kulturbetinga naturtyper og grøntstrukturer i byer. Naturtypene har elementer både av flora, fauna, geologi og landformer.

Det er Rio-konvensjonen fra 1992 om biologisk mangfold som forplikter alle land til å kjenne og ivareta sitt biologiske mangfold innenfor landets grenser. Kommunene er pålagt å kartlegge sine naturtyper for å framskaffe et sikrere grunnlag for en bærekraftig arealforvaltning. Særlig er det lagt vekt på å få oversikt over naturtyper som enten inneholder trua og sårbare arter (rødlistearter), som har stor artsrikdom eller som er i tilbakegang.

Referanser
----------

1. ↑  Lovdata: Naturmangfoldsloven
2. ↑  «Welcome to EUNIS, the European Nature Information System». The European Environment Agency. 22. april 2019. Besøkt 26. september 2020.
3. ↑  «Kartlegging av naturtyper- verdsetting av biologisk mangfold» (PDF). *Handbok 13* (2 utg.). Direktoratet for naturforvaltning. 2006 (oppdatert 2007). ISBN 978-82-7072-708-7.  Sjekk datoverdier i `|dato=` (hjelp)
4. ↑  «Naturtypebasen». Artsdatabanken. 2009. Arkivert fra originalen 2. juni 2013. Besøkt 26. september 2020.

Se også
-------

* Naturtyper i Norge
* Økosystem
* Vegetasjonskart

Eksterne lenker
---------------

* Naturtyper (Miljøstatus.no)
* Naturbase
**Naturtypebasen** er en database over naturtyper i Norge (NiN), og gir en oversikt over et stort antall landskaper, naturtyper og livsmiljøer, beskrevet som *Natur i Norge*. Disse er en viktig del av det biologiske mangfoldet i Norge. Den omfatter både fastland, ferskvann, inkludert havområdene og norsk Arktis (Svalbard og Jan Mayen). En helhetlig informasjon over naturtypene er en viktig forutsetning for å riktig bruk og vern av naturen, hvilke områder som bør eller skal vernes og hvilke som kan utnyttes til andre formål. 

En naturtype er definert som *en ensartet type natur som omfatter alt plante- og dyreliv og de miljøfaktorene som virker der*.

Naturtypebasen formidler kunnskap om naturtyper til samfunnet, blant annet til skoler og forvaltningen. Naturtypebasen drives av Artsdatabanken i Trondheim.

Referanser
----------

1. ↑  «Naturtypebasen». Arkivert fra originalen 2. juni 2013. Besøkt 1. januar 2010.

Eksterne lenker
---------------

* Naturtypebasen (Artsdatabanken) Arkivert 2. juni 2013 hos Wayback Machine.
* Artsdatabanken
**Siri Senje** (født 13. april 1957 i Oslo) er en norsk dramatiker, regissør og dramaturg. 

Hun er utdannet Master of Fine Arts i sceneregi fra USA. Han har arbeidet sceneregissør, dramaturg, pedagog og forfatter, og har vært tilknyttet både Rogaland Teater og Den Nationale Scene som instruktør. Hun har vært regissør ved flere norske teatre, hovedsakelig innen samtidsdramatikk.

I 1985 var hun med på å stifte Norsk Dramatikkfestival, og hun ledet og utviklet denne i over ti år. Innen film har hun arbeidet som manuskonsulent ved Norsk filminstitutt. Hun har holdt en rekke kurs i klassisk dramaturgi og underviste i ti år ved Statens Teaterhøgskole i rollefag og manusutvikling. 

Siri Senje har regissert rundt 40 teaterforestillinger, mange på de største scenene i Norge, og skrevet for teater, film og TV, blant annet spillefilmen *Det største i verden* i 2001 og TV-serien *En udødelig mand* i 2005. Hun har også undervist i rollefag og dramaturgi i Norge og utlandet. I 2006 gav hun ut ungdomsboka *De unge hos Ibsen*. Høsten 2006 til 2009 arbeidet hun som manuskriptkonsulent hos Norsk filmutvikling, senere Norsk filminstitutt.

Fra høsten 2009 går hun på stipendiatprogrammet i kunstnerisk utviklingsarbeid ved Den norske filmskolen.

Produksjon som dramatiker
-------------------------

* *Days of Winter* (2006), spillefilm
* *En udødelig mann* (2006), TV-serie, NRK
* *Det største i verden* (2001), spillefilm
* *Den magiske timen* (1992), sommerteater Frognerparken
* *Prestekrageland* (1987) Rogaland Teater, og senere NRK barne-TV som serie

Referanser
----------

1. ↑   runeberg.org, besøkt 5. august 2017[Hentet fra Wikidata]

Eksterne lenker
---------------

* Siri Senje Arkivert 18. januar 2021 hos Wayback Machine. hos Norske Dramatikeres Forbund
* (en) Siri Senje på Internet Movie Database Rediger på Wikidata

* (no) Siri Senje hos Nationaltheatret Rediger på Wikidata

* (no) Siri Senje hos Sceneweb Rediger på Wikidata

* (da) Siri Senje på Filmdatabasen Rediger på Wikidata

* (en) Siri Senje hos The Movie Database Rediger på Wikidata
* Anmeldelse av Senjes ungdomsbok

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** LCCN **·** ISNI **·** SUDOC
 |
**Blå** er et konsert- og skjenkested i Oslo. Det ligger i ei gammel industribygning i Brenneriveien 9 ved Akerselva.

Stedet blei starta i februar 1998 av Kjell Einar Karlsen og Martin Revheim. Konserttilbudet har i hovedsak vært innen sjangrene jazz, elektronisk, hiphop og rock – og gjerne kombinasjoner av disse.

Opprinnelig stod *Konsertforeninga Blå* ansvarlig for konsertarrangementene, mens *Brenneriveien Jazzhus* dreiv baren. Samarbeidsforholdet mellom de to blei i 2006 vanskelig, og Konsertforeninga trakk seg ut. Etter dette har *Blå Booking* hatt ansvaret for den kulturelle delen.

Konsertforeninga var etter dette blant annet inne som planlagt deltaker i et tilsvarende sted på Vulkan-området litt lenger opp langs elva, men dette lyktes ikke. Foreninga driver nå som arrangør av konserter og andre arrangementer på ulike steder i Oslo.

Galleri
-------

* Foto fra Blå  Foto: Julie Marie NaglestadFoto fra Blå  Foto: Julie Marie Naglestad
* Baren på Blå  Foto: Benyamin FarnamBaren på Blå  Foto: Benyamin Farnam
* Uteserveringen på BlåUteserveringen på Blå
* Inngangspartiet  Foto: David SolbjørgInngangspartiet  Foto: David Solbjørg
* Inne på Blå  Foto: Marthe ThuInne på Blå  Foto: Marthe Thu
* Søndagsmarkedet ved Blå, sett fra østsiden av Akerselva. Foto: Helge HøifødtSøndagsmarkedet ved Blå, sett fra østsiden av Akerselva. Foto: Helge Høifødt

Referanser
----------

1. ↑  «Ung jazz på nytt konsertsted i Oslo», *Aftenposten* 19. februar 1998.
2. ↑  «Ondt blod på Blå», *Dagsavisen* 28. oktober 2006.
3. ↑  «Blå tilbake til start», *Aftenposten* 12. januar 2007.
4. ↑  «Her er "nye Blå"», *Dagbladet* 20. november 2006.
5. ↑  «Stopp for scene på vulkantomten», *Aftenposten Oslopuls* 14. februar 2008.

Eksterne lenker
---------------

* (no) Offisielt nettsted Rediger på Wikidata

* (en) Blå (music venue) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Oslo Byleksikon
 |
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*

Presidentpalasset i Port-au-Prince (2010)
**Det nasjonale palass** i Haiti (eller **Presidentpalasset**) ligger i Port-au-Prince og er residens for Haitis president. Det ble sterkt skadet under jordskjelvet i Haiti i januar 2010.

Historie
--------

Et tidligere palass, det nåværende palassets umiddelbare forløper, ble ødelagt av en kraftig eksplosjon i 1912 som tok livet av daværende president Cincinnatus Leconte og hundrevis av soldater. Et enda tidligere palass ble ødelagt under et opprør i 1869.

Den nåværende bygning ble bygd i 1918 og var tegnet av Georges Baussan, en ledende haitisk arkitekt den gang.

I likhet med en rekke andre offentlige bygninger i Haiti står Nasjonalpalasset i den franske renessansearkitekturs tradisjon. Det er to etasjer høyt og inngangspartiet har en pedimentert portiko med fire joniske søyler. Taket har fire kupler såvel som flere gavler, og hele palasset er hvitmalt.

Jorskjelvskader
---------------

Den 12. januar 2010 ble palasset sterkt skadet av et jordskjelv med en momentmagnitude på 7,0.
**Håvard Svendsrud** (født 1974) er en norsk utøver innen klassisk og folkloristisk musikk.

Han har sin musikkutdannelse fra Barratt Due musikkinstitutt i Oslo med trekkspill som hovedinstrument.

Han vant diverse klasser ved NM på trekkspill i 1992, 1993 og 1994, og den nordiske finalen i Frosini Grand Prix i 1993. I 2004 vant Svendsrud den første Vivian Vivo Stolaruk Entertainment Competition for Accordionists i Boston, USA. 

Svendsrud har i mer enn 10 år vært en sterkt etterspurt og hyppig brukt artist i radio og fjernsyn, som solist og "menig musiker", og han har medvirket på og utgitt flere CD -er. Deriblant fem kritikerroste plater på Norild Records. Han er også lærebokforfatter av *Trekkspillskolen 1* og *Trekkspillskolen 2*.

Han var en av de engasjerte kunstnerne under Oslo bys 1000 årsjubileum, med egen konsert den 12. august 2000.

Han har ved flere anledninger vært solist med ulike orkestre, som Stavanger Symfoniorkester, Bærum Symfoniorkester og Forsvarets Musikkorps Vestlandet.

Han har også vært aktiv som teatermusiker, bl.a. ved Nationaltheateret i Oslo, og han har medvirket i forestillinger som *Spelemann på taket* og *Tolvskillingsoperaen*.

Svendsrud har mottatt flere priser for sitt spill, bl.a Belgprisen (1992), Ticon-prisen (2000) og Henschiens ærespris ( 2002 ). Buskerud fylkeskommunes kulturstipend ( 2006).

Svendsrud har representert Norge som kulturambassadør for Det norske utenriksdepartementet med et langtidsengasjement i Venezuela i 1995. Han har også turnert med egne
konsertprogrammer i USA, Island, Finland, Italia, England, Tsjekkia, Tyskland og i hele Skandinavia.

I dag arbeider Håvard Svendsrud som frilansmusiker, og er blant de mest etterspurte på sitt instrument. Han samarbeider fast med bassist Kay Hartvigsen i ensemblet duoRETRO, med fransk og italiensk musikk på programmet.

Referanser
----------

1. ↑   Discogs, Discogs artist-ID 4115292, besøkt 9. oktober 2017[Hentet fra Wikidata]

Eksterne lenker
---------------

* (en) Håvard Svendsrud på Discogs Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI **·** Discogs
 |
The Professor er en amerikansk komedie-film fra 2018 American regissert av Wayne Roberts, som også skrev manus. Hovedrollene spilles av Johnny Depp, Rosemarie DeWitt, Danny Huston og Zoey Deutch. Filmen hadde premiere under Zurich Film Festival den 5. oktober 2018.

Handling
--------

Richard Brown, en professor ved et college i New England blir fortalt at han har langt fremskredet kreft i lungene, som nå har spredt seg over hele kroppen. Legen forventer at han bare har seks måneder igjen å leve uten behandling, som kan forlenges til mellom 12 måneder og 18 måneder med kreft-behandling. Richard bestemmer seg for å fortelle sin kone, Veronica og deres eneste barn Olivia, de dårlige nyhetene. Men datteren deres kunngjør at hun er lesbisk, noe Veronica avviser som at datteren bare går gjennom en midlertidig fase.

Veronica forteller senere til Richard at hun har en affære med Henry Wright, dekanen ved skolen hvor Richard er ansatt. Richard lar derfor være å fortelle at han har kreft. Neste dag begynner Richard å luke ut studenter som han føler ikke er virkelig dedikert til språk og lesing. Etter hvert blir han bare sittende igjen med en liten gruppe studenter. Men han avviser dem også. Richard forteller snart sin kone om hva som foregår, og de blir enige om å leve livet som de vil - men diskret for å skåne datteren deres. Men Richard tar også ut sin frustrasjon på studentene sine, og oppmuntrer dem til ikke å gå i de samme fellene i livet som han mener at han gjorde. Sjefen hans Peter overtaler Richard til å gå til en terapeutisk gruppe for mennesker med dødelig kreft. Richards avhengighet til alkohol og rusmidler blir stadig verre.

I ett tilfelle besvimer han, og må legges inn på sykehus på grunn av sin ekstreme avhengighet. Richard understreker viktigheten av å live livet til det fulle, erkjenne det faktum at alle skal dø, og sette pris på den lille tiden man har. En dag kommer Olivia gråtende hjem etter at kjæresten hennes har utro med en gutt. Richard trøster henne og forteller henne at han er stolt av henne, og forteller endelig at han er døende. Han bestemmer seg for å forlate hjemmet og familien for en periode. I sluttscenen kjører Richard frem til et veiskille. Men han bestemmer seg for å ikke ta noen av veiene og skaper heller sitt eget alternativ, og kjører videre over et jorde inn i natten - med hunden sin ved sin side.

Rolleliste
----------

* Johnny Depp som Richard Brown
* Rosemarie DeWitt som Veronica Sinclair-Brown
* Odessa Young som Olivia Brown
* Danny Huston som Peter Matthew
* Zoey Deutch som Claire
* Devon Terrell som Danny Albright
* Ron Livingston som Henry Wright
* Siobhan Fallon Hogan som Donna
* Linda Emond som Barbara Matthew
* Matreya Scarrwener som Rose
* Paloma Kwiatkowski som en student
* Kaitlyn Bernard som Taylor
* Michael Kopsa som Richards doktor

Eksterne lenker
---------------

* Internet Movie DataBase
**Nora Miao** (født 1952) er en hongkongkinesisk skuespillerinne, kjent for sin opptreden i flere actionfilmer fra 1970-årene med Bruce Lee og Jackie Chan. Her kan man spesielt nevne *The Big Boss, Fist of Fury, The Way of the Dragon* og *New Fist of Fury*.

Miao har per 2024 medvirket i nærmere 50 filmer og noen få tv-produksjoner.

Miao ble født i det som den gang var Britisk Hong Kong. Hun ble tilknyttet filmselskapet Golden Harvest rundt 1970 og hadde sin første filmrolle i den actionpregede *The Invincible Eight* fra 1971. Deretter hadde hun sentrale roller i filmer som blant annet *The Big Boss* (1971), *Fist of Fury* (1972), *The Way of the Dragon* (1972), *New Fist of Fury* (1976), *Snake & Crane Arts of Shaolin* (1978) og *Dragon Fist* (1979). Hun trakk seg ut av filmbransjen i 1980-årene og begynte i 1990-årene å jobbe for det kanadiske tv-selskapet CFMT-DT i Toronto. Hun har siden hatt sporadiske filmopptredener, deriblant i *Run Papa Run* (2008) og den *Cinema Paradiso*-inspirerte romantiske komedien *My Love Sinema* (2016).

Referanser
----------

1. 1 2  «Nora Miao». *IMDb*. Besøkt 7. mars 2024.

Eksterne lenker
---------------

* (en) Nora Miao på Internet Movie Database Rediger på Wikidata

* (en) Nora Miao på Hong Kong Movie Database Rediger på Wikidata

* (da) Nora Miao på Filmdatabasen Rediger på Wikidata

* (fr) Nora Miao på Allociné Rediger på Wikidata

* (en) Nora Miao på AllMovie Rediger på Wikidata

* (en) Nora Miao hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE
 |
**Terneskjeret naturreservat** består av et skjær i Høylandssundet nord for Halsnøy i Kvinnherad kommune. Området ble som ett av 69 naturreservater i daværende Hordaland fylke, vernet 3. april 1987 og inngår i verneplan for sjøfugl. Fra og med 15. april til og med 31. juli er det forbud mot ilandstiging.

Verneforskriften sier at formålet med vernet er 

«å sikre best mogelege vilkår for sjøfuglane i området samt å ta vare på ein viktig hekkelokalitet med dei plante- og dyrearter som naturleg er knytta til området.»
Navnet indikerer at det har vært en ternekoloni her, men bestandsutviklingen etter fredningen har vært negativ.

Referanser
----------

1. ↑  «faktaark». Naturbase. Besøkt 25. mars 2024.
2. 1 2  «Forskrift om vern for Terneskjeret naturreservat, Kvinnherad kommune, Hordaland». Lovdata. Besøkt 25. mars 2024.
3. ↑  Stein Byrkjeland (1. november 2015). «Hekkande sjøfugl i Hordaland 2014. Forvaltingsplan for 69 sjøfuglreservat, samt oppdatert bestandsoverslag for dei ulike sjøfuglartane i fylket.» (pdf). Fylkesmannen i Hordaland, miljøvern- og klimaavdelinga. s. 104. Besøkt 25. mars 2024.
**Weybridge** er en engelsk by ved elven Wey i distriktet Elmbridge i grevskapet Surrey. Den grenser i nord av elven Themsen ved munningen av Wey. Stedsnavnet Weybridge betyr «broen over Wey». Byen er avsidesliggende forstadsby innenfor Stor-Londons urbane område. Eiendomsprisene er godt over det nasjonale gjennomsnittet per 2008.

I henhold til folketellingen i 2011 har byen en befolkning på 15 449 innbyggere, men dens urbane område (*build-up area*) er langt større, 29 837 innbyggere. Flere kjente personer i britisk offentlighet bor eller har hatt bolig i Weybridge, blant annet popsangeren Cliff Richard og forballspilleren Petr Čech. To av medlemmene av The Beatles hadde tilknytning her: John Lennon (1964-1968) og Ringo Starr (1965-1968). Den internasjonale skuespilleren Jacqueline Bisset er født i byen.

Historie
--------

Weybridge omtales i *Domesday Book* i 1086 som *Webrige* og *Webruge*. Stedet var da delvis eid av klosteret Chertsey Abbey, delvis av en angelsakser fra klosteret, og delvis av Herfrid, tilhørende biskopen av Bayeux, som var Vilhelm Erobrerens halvbror. Fram til slutten av 1700-tallet var Weybridge kun en meget liten landsby ved overgangen av elven Wey. En mølle for å male korn og hjemværende barnepass var de fremste kilder til inntekter før på 1900-tallet.

Det kongelige slottet Oatlands Palace, som lå i utkanten av byens områder, ved grensen mellom Weybridge og Walton, ble bygd av Henrik VIII. Her giftet han seg med sin femte hustru, Catherine Howard. Da palasset ble revet i 1650, ble murstein herfra benyttet for å bygge den nye kanalen Wey and Godalming Navigations som eksisterte fra 1653 til 1764.

Referanser
----------

1. ↑  «The most expensive streets in the South West, 2008», *The Times*, 19. februar 2008.
2. ↑  Key Statistics; Quick Statistics: Population Density Arkivert 11. februar 2003 hos Wayback Machine. United Kingdom Census 2011, *Office for National Statistics*
3. ↑  «Weybridge (Surrey)», *City Population*
4. ↑  Malden, H.E. red. (1911): «Parishes: Weybridge» i: *A History of the County of Surrey: Volume 3*. Institute of Historical Research.
5. ↑  «History of the Canal» Arkivert 4. september 2011 hos Wayback Machine.

Eksterne lenker
---------------

* History of Weybridge, Weybridges historie
* The River Wey and Wey Navigations Community Site
* Aerial photographs of Weybridge Arkivert 3. mars 2016 hos Wayback Machine.
* Walton & Weybridge Film Society

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** GND **·** LCCN **·** GeoNames **·** MusicBrainz
 |
En utendørs trapp med flere repos
Et **repos** er et parti på midtdelen i en trapp eller rampe som ikke har stigning. Det kan for eksempel være en trappeavsats, eller et flatt parti midt i et rett trappeløp. 

Repos brukes i trapper som har L-form eller U-form, men lengre rette trapper bør ha et eller flere repoer for å hvile og for at et eventuelt fall stanser. I en trapp med et repos bør det ikke ligge midt i trappen men ca. en tredel fra topp eller bunn. I en trapp med flere repoer bør avstandene mellom repoene være like. Repos dybde bør minst være den samme som trappens bredde.

I Norge er det krav om at trapper i bygg eller ute hvor det ikke er privat bolig eller eiendom med en høydeforskjell på mer enn 3,3 m har repos. Repos skal ha tilstrekkelig størrelse til å hindre og stanse fall.

Referanser
----------

1. ↑  Madsen, Martin (16. oktober 2023). «Trappeformel». Besøkt 15. mars 2024.
2. ↑  Direktoratet for byggkvalitet: Byggteknisk forskrift (TEK17) III Bygningsdeler § 12-14. Trapp. bokstav e): *«Repos skal ha tilstrekkelig størrelse til å hindre og stanse fall. Det skal være repos ved høydeforskjeller på mer enn 3,3 m.»*
Bakke kirke
**Bakke prestegjeld** var et prestegjeld tilhørende i Flekkefjord prosti. Det omfattet sogn i tidligere Bakke, nå Flekkefjord kommune i Agder fylke, og hovedkirken var Bakke kirke.

Bakke og dets sogn er nå en del av Flekkefjord kirkelige fellesråd, som er underlagt Flekkefjord prosti i Agder bispedømme i Den norske kirke.

Historikk
---------

*Síru(nes) sókn* (norrønt) har sin opprinnelse fra kristningen av landet. Bakke (Sirnes) antas å være lagt under Lund i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Ved kgl.res. av 3. februar 1741 ble Lund delt ved at Bakke som hovedsogn med Gyland og Tonstad som annekssogn ble utskilt som eget sognekall. Ved kgl.res. av 25. februar 1854 ble dette igjen delt i to prestegjeld, ved at Tonstad kirke som hovedsogn og Øvre Sirdal som anneks ble et eget Sirdal prestegjeld.

Bakke prestegjeld dannet grunnlaget for Bakke formannskapsdistrikt, som ble opprettet i 1837.

Ved kgl.res. av 15. januar 1971 opphørte Bakke prestegjeld og dets sogn ble overført til Flekkefjord prestegjeld.

Referanser
----------

1. ↑  Rygh, O. (Oluf) (1912). *Norske Gaardnavne*. xx: Fabritius. s. 325.
2. ↑  Dietrichson, L. (Lorentz) (1888). *Sammenlignende Fortegnelse over Norges Kirkebygninger i Middelalderen og Nutiden*. Malling. s. 64.
3. ↑  Hole, Ivar (1950). *Hosanger kyrkje og Hosanger prestegjeld gjennom 200 år*. s. 18-19.
4. 1 2  Prestegjeld og sogn i Vest-Agder, arkivverket.no
5. ↑  *Kommune- og fylkesinndelingen i et Norge i forandring*. no#: Statens forvaltningstjeneste, Seksjon Statens trykking. 1992. s. 364-70. ISBN 8258302612.
**Enrique Badia Romero** (1930–2024) var en spansk tegneserietegner. Han signerte egne verk med etternavnet Romero.

Liv og virke
------------

Romero er mest kjent som tegner av Peter O'Donnells Modesty Blaise, han tok over etter den originale Modesty Blaise-tegneren Jim Holdaway, som døde i 1970. Romero gav Modesty Blaise en mykere og mer feminin linje enn Holdaways versjon. Han ble med dette Modesty-lesernes favorittegner.[]

Romero var selvlært som tegner. Han fikk sin første tegnejobb som 17-åring i Barcelona, etter dette forlot han aldri tegneserieverden. Fra 1947 til 1958 arbeidet han med reklame, forskjellige figurer, klistermerker og omslagstegninger ved siden av ulike eventyrserier. Romer startet et studio som drev fjernundervisning (korrespondanse­undervisning) for tegnere, og gav ut magasinet *Alex* med tegninger av den tids beste artister. Fra 1959 ble Romeros arbeid brukt også utenfor Spania.[]

Fra 1970 til 1978 tegnet Romero Modesty Blaise, før han laget sin egen serie, Axa, som gikk i avisen *The Sun*. Etter uenigheter med redaktørene avsluttet Romero serien om Axa. Romero tegnet Modesty igjen fra 1986 til 2001, da O’Donnel bestemte seg for å avslutte serien om Blaise. Romero tegnet 59 historier om Modesty Blaise.[]

Referanser
----------

1. ↑   Artists of the World Online, oppført som Enrique Badía Romero, AKL Online kunstner-ID 0951cd8d-8c63-4246-8ba8-aaaa3f662fa4[Hentet fra Wikidata]
2. ↑   BD Gest', oppført som Romero, BD Gest' author ID 5076, besøkt 9. oktober 2017[Hentet fra Wikidata]
3. ↑   Lambiek Comiclopedia, Lambiek Comiclopedia artist ID r/romero\_eb, besøkt 9. oktober 2017[Hentet fra Wikidata]
4. ↑   Social Networks and Archival Context, oppført som Enrique Badía Romero, SNAC Ark-ID w6p58j1v, besøkt 9. oktober 2017[Hentet fra Wikidata]
5. 1 2   www.tebeosfera.com[Hentet fra Wikidata]
6. 1 2   Tebeosfera[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) Enrique Badía Romero – kategori av bilder, video eller lyd på Commons Rediger på Wikidata
* www.serie.no om Blaise og Romero
* www.tegneserier.no om Romero
* www.tegneserier.no om planer om Axa-film

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** ICCU **·** BNE
 |

Portaler: Litteratur | Kunst
**Lauvholmen naturreservat** består av et område rundt Lauvholmen syd for Askvoll i Askvoll kommune. Området ble opprinnelig vernet 28. mai 1993 som en del av Prestøy naturreservat. Lauvholmen naturreservat ble opprettet 21. juni 2019, og inngår i verneplan for sjøfugl. Fra og med 1. april til og med 31. juli er det forbud mot ilandstiging.

Verneforskriften sier at formålet med vernet er 

«å verne eit område som er av særleg verdi for biologisk mangfald ved at det er ein viktig hekkelokalitet for sjøfugl. Vernet skal gi sjøfuglane gode og trygge livsvilkår, og ta vare på området med naturleg tilhøyrande vegetasjon og dyreliv. Verneformålet gjeld på land og i vatn, medrekna sjøbotn, vassøyle og vassflate.»
Prestøy naturreservat omfattet en del av Prestøy i tillegg til Lauvholmen. Med unntak av Lauvholmen sluttet det å være i bruk som hekkeområde og fredningen ble opphevet samme dag som det nye reservatet ble opprettet.

Referanser
----------

1. 1 2  «faktaark». Naturbase. Besøkt 18. mars 2024.
2. ↑  «Forskrift om vern av Prestøy naturreservat, Askvoll kommune, Sogn og Fjordane». Lovdata. Besøkt 18. mars 2024.
3. 1 2  «Forskrift om vern av Lauvholmen naturreservat, Askvoll kommune, Sogn og Fjordane». Lovdata. Besøkt 18. mars 2024.
***Camelus thomasi*** er en utdødd kamel som var utbredt i Nordvest-Afrika.

Arten ble beskrevet fra Tighennif i Algerie av Auguste Pomel i 1893. Seinere er det gjort mange funn av fossile kameler på dette stedet. En fullstendig gjennomgang av disse funnene ble likevel ikke publisert før i en artikkel av Martini & Geraads i 2018.

*Camelus thomasi* var en stor art. Skallen og mellomfotbeina var lengre enn hos de to nålevende kamelartene. Kjevebeinet var fortykket, og det er også andre bygningstrekk ved kraniet som skiller arten fra dromedar og baktriakamel. *Camelus thomasi* kan derfor ikke være stamfar til dromedaren.

Funnene ved Tighennif er sannsynligvis fra slutten av tidlig pleistocen. I Grotte des Rhinocéros nær Casablanca i Marokko er det gjort et yngre funn av mulig *Camelus thomasi* som er omtrent 500 000 år gammelt. Store kameler er også rapportert fra nordlige Sudan og Israel i sein pleistocen, men det dreier seg om andre arter.

I Tighennif er det også funnet fossiler av mange andre arter, for eksempel flekkhyene, stripehyene, løve (*Panthera* cf. *leo*), sabeltanntiger (*Homotherium* sp.), bjørn (*Ursus* aff. *bibersoni*), sjakal (*Lupulella mohibi*), villhund (*Lycaon magnus*), menneske (*Homo* cf. *rhodesiensis*), bavian (*Theropithecus oswaldi*), elefant (*Loxodonta atlantica*), stumpneshorn, sebra (*Equus mauritanicus*), flodhest (*Hippopotamus sirensis*), kjempevortesvin (*Metridiochoerus compactus*) og flere antilopearter. Det kan neppe ha vært tett skog på stedet, men artsrikdommen viser det heller ikke kan ha vært svært åpen steppe eller ørken.

Referanser
----------

1. 1 2 3  Pietro Martini og Denis Geraads (2018). «*Camelus thomasi* Pomel, 1893 from the Pleistocene type-locality Tighennif (Algeria). Comparisons with modern *Camelus*». *Geodiversitas*. 40 (1): 115–134. ISSN 1280-9659. doi:10.5252/geodiversitas2018v40a5.
2. ↑  Søren Bay Kruse Thomsen (29. mai 2021). «The Mysterious Origins of the Dromedary». The Extinctions. Besøkt 10. mars 2024.
3. ↑  Denis Geraads (2016). «Pleistocene Carnivora (Mammalia) from Tighennif (Ternifine), Algeria». *Geobios*. 49 (6): 445–458. ISSN 1777-5728. doi:10.1016/j.geobios.2016.09.001.

Eksterne lenker
---------------

* (en) *Camelus thomasi* i Global Biodiversity Information Facility Rediger på Wikidata
**Kudos** er et britisk produksjonsselskap for film og TV. Den har produsert TV-serier for BBC, ITV, Channel 4, Sky, Amazon og Netflix og produksjonene inkluderer *Tin Star*, *Humans*, *Broadchurch*, *The Tunnel*, *Grantchester*, *Apple Tree Yard*, *Utopia*, *Spooks* (US: *MI5*), *Hustle* og *Livet på Mars / Ashes to Ashes*. I 2007 ble det kåret til beste uavhengige produksjonsselskap av Broadcast magazine. Dannet i 1992, siden 2007 har det vært en del av Shine Group. I 2007 satte den også opp filmenheten, **Kudos Pictures**. I 2011 ble Shine Group 100% kjøpt opp av News Corporation og var en del av 50-50 joint venture Endemol Shine Group. 3. juli 2020 kjøpte Frankrike-baserte Banijay studioet gjennom førstnevntes oppkjøp av Endemol Shine Group.

Historie
--------

Selskapet ble dannet i 1992. Det fikk internasjonal oppmerksomhet med det BAFTA-prisvinnende spiondramaet *Spooks*, som debuterte på BBC One 13. mai 2002.

På slutten av 2006 ble selskapet solgt til Shine Limited for rundt 35 millioner pund. Shine kjøpte også Princess Productions og Dragonfly Film and Television Productions for å opprette Shine Group, selv om alle fire divisjonene beholdt sin individuelle identitet.

Med tre britiske filmer allerede i produksjon, og ti under utvikling, kunngjorde selskapet i juni 2007 planer om å sette opp en filmenhet, med Miss Pettigrew Lives for a Day *(2008) forventet å være den første utgivelsen. Den planla å mikse og matche skuespillere, forfattere og regissører mellom enhetene, og hadde allerede Hollywood-avtaler for nyinnspillinger av* Hustle*,* Spooks og Tsunami: The Aftermath*.*

i 2015 ble det inkludert i et 50–50% joint venture mellom 21st Century Fox og Apollo Global Managements Endemol og CORE Media Group, som Endemol Shine Group.

Eksterne lenker
---------------

* *Artikkelen mangler oppslag i Wikidata*
* *Artikkelen mangler oppslag i Wikidata*
Kart med tilsigsfelt og elveløp til Xijiang (lysebrun).
**Zi Jiang** (kinesisk: 资江; pinyin: *Zī Jiāng*; Wade-Giles: *Tzu-chiang*, også kalt *Zi Shui*, 资水) er en av de fire største elvene i provinsen Hunan i Kina, og en av de viktigste sideelvene til Chang Jiang. Den er 653 km lang og har et bekken på 28.214 km², hvorav 26.728 km² i Hunan.

Zi Jiang har to kilder, en sørlig og en vestlig. Den sørlige kildeelven, Daxishui-elven, har sitt utspring på nordsiden av Yuechengkoufjellene i Ziyuan fylke i Guangxi, og renner så gjennom Xinning fylke i byprefekturet Shaoyang. Den vestlige kildeelven, Heshi-elven, kommer fra Huangmajie i det autonome fylke Chengbu Miao, og flyter gjennom byen Wugang og fylket Longhui.

De to kildeelvene møtes ved Shuangjiangkou i Shaoyang fylke og forenes der med Zijiang. Så løper Zijiang til Dongtingsjøen ved Ganxikou i Yìyáng.

De fire største elvene i Hunan er: Xiang Jiang, Yuan Jiang, Zijiang og Lishui.

Eksterne lenker
---------------

* (en) Zi River – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** GeoNames
 |
Våpen for grevene av Rosenborg
**Greve av Rosenborg** er en dansk adelstittel. I Danmark må de kongelige ha monarkens tillatelse til å inngå ekteskap. Hvis en prins gifter seg uten tillatelse blir han ekskludert fra kongehuset og mister prinsetittelen, som blir erstattet med tittelen *greve av Rosenborg*. Tittelen er arvelig i mannlig linje, og ble gitt første gang til prins Aage etter at han inngikk ekteskap med komtesse Mathilde Calvi di Bergolo.

Hittil har det vært sju prinser som har blitt grever av Rosenborg som følge av manglende tillatelse når de giftet seg:

* Prins Aage av Danmark i 1914
* Prins Erik av Danmark i 1924
* Prins Viggo av Danmark i 1924
* Prins Flemming av Danmark i 1949
* Prins Oluf av Danmark i 1948
* Prins Ingolf av Danmark i 1968
* Prins Christian av Danmark i 1971

Referanser
----------

1. ↑  «*Kærligheden kostede tittelen som prins*, jv.dk. Besøkt 29. februar 2016». Arkivert fra originalen 8. mars 2016. Besøkt 29. februar 2016.

Portal: Danmark

|  |  |
| --- | --- |
| Oppslagsverk/autoritetsdata | Store norske leksikon
 |
***Veien tilbake*** er en norsk dramafilm fra 1960 regissert av Eric Heed. Manuset ble skrevet av Eric Heed, Finn Aasen og H. Kreyberg-Solberg.

Handling
--------

Den unge fiolinisten Øyvind Dahl er helt desperat etter alkohol. Han har gått fra kona og sin elleve årige sønn, Teddy. Dahl har slått seg sammen med forhutlede kunstnere og mistenkelige individer. Han skaffer penger til sin daglige brennevin gjennom å pantsette sine siste eiendeler, endog gifteringen, og gjennom å bomme penger. Helt tilfeldig dumper han borti et selskap hos en direktør Stavik, som også er svak for alkohol. Dahl lager skandale når han ødelegger husets fiolin og blir sparket ut. Han får bo hos en venn, maleren Gran, som også har kommet til veis ende grunnet alkohol. Teddy forstår av morens stille fortvilelse og all sladderen i gården de bor i, at faren har det vanskelig. Han rømmer derfor hjemmefra for å finne ham. Gutten traver gjennom mørke gater om kvelden, besøker tvilsomme restauranter og simple kneiper, uten å finne faren. Når han er nær ved å gi opp treffer gutten den godmodige vagabonden og uteliggeren Klaus, som hjelper ham, først motvillig, men siden - fordi han har blitt oppriktig glad i ham.

Den gamle mannen og den unge gutten vandrer gjennom Oslo. Til slutt finner de Dahl i maleren Grans ateliér, fullstendig oppløst i delirium. Dahl blir innlagt på én av Anonyme Alkoholikeres klinikker og vinner møysommelig tilbake både krefter, livsmot og selvtillit.

Klaus bringer Teddy hjem til moren. Hun har vært helt fra seg av fortvilelse etter at han også ble borte.

Dahl er solist i Mendelssohns fiolinkonsert i Universitetets aula. Mens tilhørerne begeistret klapper etter konserten, går han ut i sideværelset hvor kona og Teddy lykkelig venter på ham. Dahl har besluttet å aldri drikke mer. Han har gått aktivt inn i arbeidet for AA (Anonyme Alkoholikere) og vil hjelpe andre som lider av samme sykdom. Til slutt ser vi Dahl ved sengen til ranglebroren, direktør Stavik, som har tilkalt ham, fordi han vil bli reddet fra alkoholens forbannelse mens det fremdeles er håp.

Rolleliste (i utvalg)
---------------------

* Lars Nordrum - Øyvind Dahl, fiolinist
* Elisabeth Bang - Fru Dahl, hans kone
* Sven Jacobsen - Teddy, deres sønn
* Ola Isene - Klaus, en uteligger
* Harald Heide Steen - Direktør Stavik
* Ingeborg Cook - Fru Stavik
* Thor Hjorth-Jenssen - Urban Gran, maler
* Aasta Voss - Fru Arbin
* Helge Essmar
* Dan Fosse
* Egil Lorck
* Andreas Diesen
* Viggo Kristiansen

Referanser
----------

1. 1 2 3 4 5 6  *Veien tilbake* i Norsk filmografi

Eksterne lenker
---------------

* (en) *Veien tilbake* på Internet Movie Database Rediger på Wikidata

* (no) *Veien tilbake* hos Filmfront Rediger på Wikidata
**Declan Ronan Lang** (født 15. april 1950 i Cowes på Isle of Wight i England) er en britisk emeritert katolsk biskop av Clifton.

Liv og virke
------------

### Prest

Legesønnen Declan Lang studerte katolsk teologi i Ware og historie i London. Den 7. juni 1975 ble han presteviet av biskop Derek Worlock i Portsmouth Cathedral og arbeidet deretter som kapellan og skoleprest i Portsmouth i fire år.

Fra 1979 til 1983 var han personlig sekretær for biskopen av Portsmouth. I løpet av denne tiden tok han også på seg oppgaver i bispedømmets ungdomskommisjon og hadde tilsyn med flere pilegrimsreiser til det franske pilegrimsstedet Lourdes. Fra 1983 koordinerte Lang organiseringen og utviklingen av kirkelig voksenopplæring i bispedømmet Portsmouth. I 1990 ble han utnevnt til administrasjonen av bispedømmet og var ansvarlig for katedralens anliggender. I 1996 ble han overført til Abingdon som en av bispedømmets generalvikarer.

### Biskop av Clifton

Pave Johannes Paul II utnevnte ham til biskop av Clifton den 27. februar 2001. Han ble bispeviet av sin forgjenger Mervyn Alban Alexander den 28. mars samme år i Clifton Cathedral. Medkonsekratorer var erkebiskopen av Birmingham, Vincent Nichols, og biskopen av Portsmouth, Crispian Hollis.

Pave Frans innvilget hans fratreden som 73 år gammel den 14. mars 2024.[1]